# Kup Község Roma Nemzetiségi

# Önkormányzat Képviselő-testülete

**8595 Kup Fő utca 76.**

Szám: Pk. 33-5/2023.

## **J E G Y Z Ő K Ö N Y V**

### **Készült:** Kup Község Roma Nemzetiségi Önkormányzat Képviselő-testületének 2023. augusztus 14-én 15.00 órától tartott üléséről.

**Ülés helye:** Polgármesteri Hivatal

Kup Fő utca 76.

**Jelen vannak**: Sárközi Tibor elnök

Nagyné Sárközi Szandra elnökhelyettes

Nagy István Zoltán képviselő

(Jelenléti ív jkv. 1. melléklete)

Tanácskozási joggal volt jelen: Kissné Szántó Mária jegyző

**Sárközi Tibor elnök** köszöntötte a jelenlevőket, megállapította, hogy a testület határozatképes, mivel 3 nemzetiségi képviselő közül 3 fő jelen van, az ülést megnyitotta.

**A következő napirend megtárgyalását javasolta a meghívóban foglaltak szerint:**

(Meghívó a jkv. 2. melléklete)

1. Az önkormányzat 2023. évi költségvetésének módosítása
2. „Roma Nemzetiségi Nap” szervezése

A testület a javasolt napirenddel vita nélkül egyetértett, más napirendre javaslat nem volt.

## **NAPIREND TÁRGYALÁSA**

**1) Az önkormányzat 2023. évi költségvetésének módosítása**

**Előadó:** **Sárközi Tibor elnök**

**Sárközi Tibor elnök** megállapította, hogy a napirend anyagát a képviselők a meghívóval együtt kézhez kapták. (3. melléklet)

Javasolja a módosítás elfogadását.

A képviselők a javaslattal egyetértettek.

Az elnök kérte a képviselőket a szavazásra:

Kup Község Roma Nemzetiségi Önkormányzat képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**8/2023. (VIII.14.) KRNÖ határozat**

Kup Község Roma Nemzetiségi Önkormányzatának Képviselő-testülete az Önkormányzat 2023. évi költségvetésének módosítását az előterjesztés szerint elfogadja.

**Bevételek:**

működési költségvetési támogatás 1.040.000 Ft

feladatalapú támogatás 580.750 Ft

egyéb működési bevétel 840 Ft

pénzmaradvány: 425.201 Ft

**Bevételek összesen: 2.046.791 Ft**

**Kiadások:**

Választott tisztségviselők juttatásai 720.000 Ft

Szociális hozzájárulási adó 85.000 Ft

Dologi kiadások 1.241.791 Ft

K**iadások összesen: 2.046.791 Ft**

**2.) „Roma Nemzetiségi Nap” szervezése**

**Előadó: Sárközi Tibor elnök**

**Sárközi Tibor elnök** javasolta a képviselő-testületnek – előzetes megbeszélésük alapján – hogy 2023. augusztus 19-én tartsák meg a hagyományos „Roma Nemzetiségi Napot”., „Lecsó-főző nap” elnevezéssel, a kultúrházban. . A program keretében hagyományos, romás jellegű lecsót készítenek, meghívott vendégekkel műsort adnak, majd az elfogyasztott étele után közös beszélgetés, zenehallgatás, recept-csere is szerepel a programban. A részletes programot a mellékelt meghivó-tervezet tartalmazza.

A képviselők egyetértettek a javaslattal.

Az elnök kérte a képviselőket a szavazásra:

Kup Község Roma Nemzetiségi Önkormányzat képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**9/2023. (VIII.14.) KRNÖ határozat**

A Kup Község Roma Nemzetiségi Önkormányzata elhatározza, hogy 2023. augusztus 19-én a helyi kultúrházban „Lecsófesztivált” tart.

A képviselő-testület tagjai a rendezvény előkészítéséről, szervezéséről, lebonyolításáról együttesen gondoskodnak.

A döntést követően a képviselő-testület tagjai egyeztettek a részletes programról, terveikről, majd az elnök az ülést 15.45 órakor bezárta.

K.mf.

*Sárközi Tibor Nagy István Zoltán*

*elnök jkv. hitelesítő*